חרות ושיוויון
יום עיון על חברה וכלכלה

מטרת היום היא להתייחס לתהליכים ולהדדיות שבין חשיבה כלכלית לסולידריות חברתית, ולבחון זאת הן ביסודות החשיבה החברתית והפוליטית והן כפי שהם באים לידי ביטוי בחיי היומיום בישראל.

*תחילת היום (שעתיים וחצי) – המחשבה הפוליטית האירופית:*

1. לימוד בקבוצה (שעה וחצי) - לימוד בקבוצות קטנות (3-4 אנשים + מנחה חיצוני), מתוך מקראה שתכיל קטעים קצרים של הוגים חברתיים ופוליטיים על הקשר בין היחיד לחברה, זכויותיו ומעמדו של הפרט והסולידריות האנושית (לוק, מיל, דרקהיים, סמית, מרקס, יוסף פופר-לינקאוס).
המנחה בוחר עם חברי הקבוצה איזה מן הקטעים ללמוד. תוך כדי הקריאה המנחה ישווה יתייחס להוגים הנוספים כדי להעשיר את הדיון בטקסט.
2. חרות ושוויון – אפשרות אחת: דיון של שעה בין שני מרצים בכירים בתחום על התפיסה הליברלית מול המחשבה הסוציאליסטית (בסמינרים שערכנו במרכז בגין שוחחו פרופ' אבנר דה שליט עם פרופ' אריה נאור).
אפשרות שניה: 40 דקות של מרצה יחיד על ההשקפות השונות, צמיחתן וחולשותיהן. דיון בין המרצה לתלמידים בסיום הסקירה.

*מחצית שניה (שעתיים וחצי) – מדינת ישראל / המציאות:*

1. לימוד בקבוצות קטנות (3-4 אנשים + מנחה מהמרכז) מתוך מקראה שתכיל כתיבה וחשיבה ציונית בסוגיות חברתיות. המקראה תשלב מאמרים אקטואליים מכלי התקשורת יחד עם כתבים של הוגים ציוניים (הטקסטים יתאימו למקרה / סוגיה שנבחר לעסוק בה בסיום היום: שכר מינימום / מתווה הגז / דיור).
2. עימות של שני דוברים מהכלכלה או מהפוליטיקה הישראלית. בסיום הדיון יהיה מקום לשאלות.